Tasensiwelt tettnadi ad tezrew assaɣen yemxallafen yellan ger taḥkayt akked wullis : taḥkayt d amsedfer n yineḍruyen yellan daxel n uḍris ma d ullis d tasiwelt yettwaxedmen ɣef yineḍruyen- nni n taḥkayt s tfaksutin d talɣiwin yemxallafen. Tasensiwelt d tussna tamaynut, tban-d ger yiseggasen n 60 akked 70, di lawan anda llant tezrawin i icudden s waṭas ɣer tɣessa n yal asnulfu aseklan.